OpenLLM-France/wikimedia huggingface dataset:
# Orencio Labrador Maza

Orencio Labrador Maza (El Puente del Arzobispo, 26 de maig de 1902 – Veneçuela, 1958) va ser un polític, sindicalista i militar espanyol, membre del Partit Socialista Obrer Espanyol (PSOE) i de la Unió General de Treballadors (UGT).

## Biografia

Jornaler agrícola de professió. Orfe de mare, va passar la seva infància en la inclusa provincial de Toledo. Va ser president de la Casa del Pueblo del Puente del Arzobispo, i fou elegit alcalde del municipi després de la proclamació de la Segona República Espanyola a l'abril de 1931. Actiu sindicalista socialista, va estendre i va organitzar la Federació Nacional de Treballadors de la Terra per la província de Toledo, organització en la qual va arribar a ser membre del seu Comitè Nacional i secretari provincial.
Durant la Revolució d'octubre de 1934 va ser membre del Comitè Revolucionari provincial. Així mateix, va ser membre de la Comissió Executiva de la Federació Provincial del PSOE de Toledo. A les eleccions generals de 1936 va ser candidat del Front Popular, però no fou elegit. Sí que va ser elegit compromissari en les eleccions a compromissaris per a l'elecció del President de la República, a l'abril de 1936, participant en la votació que va investir Manuel Azaña. En el si del moviment obrer socialista espanyol, formava part de l'ala esquerra, representada per Francisco Largo Caballero.
Després del cop d'estat de juliol de 1936 i el començament de la Guerra civil, va organitzar l'anomenat «Regiment de Camperols de Toledo», aconseguint el càrrec de major de milícies, amb el qual va combatre en la zona occidental de la província de Toledo i a Extremadura. Al desembre de 1936, el regiment va ser militaritzat i es va integrar en la 62a Brigada Mixta de l'Exèrcit Popular de la República, unitat de la qual va ostentar el comandament. Participaria en un infructuós atac sobre Oropesa a l'abril de 1937, dins de l'inactiu front del riu Tajo. El 1938, en haver continuat donant suport a Largo Caballero (president del Govern fins a maig de 1937), va sofrir processos judicials i relleus del comandament durant els governs de Juan Negrín, sota acusacions sobre les actuacions repressives de les unitats al seu comandament en els primers mesos de la contesa. Al març de 1939 va participar al costat de Wenceslao Carrillo Alonso en el cop d'estat del coronel Casado. En finalitzar el conflicte, va aconseguir exiliar-se a Londres, i posteriorment a Veneçuela, on va morir el 1958.

## Referències

* ↑ Ladrón de Guevara, 1993, p. 325.
* ↑ Engel, 1999, p. 64.
* ↑ Romero, 1976, p. 175.
* ↑ Diccionario Biográfico del Socialismo Español: «Orencio Labrador Maza»
* ↑ Sánchez Lubián, Enrique: Domingo Alonso, apóstol del socialismo toledano. Apuntes sobre los orígenes del Partido Obrero, Almud, Toledo, 2013

## Bibliografia

* Engel, Carlos. Historia de las Brigadas Mixtas del Ejército Popular de la República. Madrid: Almena, 1999. ISBN 84-922644-7-0.
* Ladrón de Guevara, María Paz. La esperanza republicana. Reforma agraria y conflicto campesino en la provincia de Ciudad Real (1931-1936). Diputación de Ciudad Real, 1993.
* Romero, Luis. El Final de la guerra. Barcelona: Ed. Ariel, 1976.
# L'Auto-Record

L'Auto-Record és una casa d'Olot (Garrotxa) inclosa a l'Inventari del Patrimoni Arquitectònic de Catalunya.

## Descripció

És una casa entre mitgeres de planta rectangular amb teulat a dues aigües. Disposa de planta baixa, avui molt remodelada per albergar-hi un local comercial, dos pisos superiors i golfes. Cal ressaltar les motllures que emmarquen les finestres dels dos pisos, pintades de blanc, mentre que la façana és de color granat. Entre les obertures hi ha esgrafiats amb motius vegetals estilitzats. La simetria va regir en la composició de l'edifici. Una motllura separa el segon pis de les golfes, ventilades per tres finestretes d'estuc. Presenta un ampli voladís.

## Història

Durant la segona meitat del segle xix a Olot continuen les vicissituds bèl·lico-polítiques. Malgrat tot, a la vila i la comarca s'han anat generant un fort nucli industrial que portarà a un creixement de la ciutat i a una notable activitat artística. Culturalment, cal remarcar l'aparició de periòdics importants com El Deber, El Faro de la Montaña o La Aurora Olotense; cal destacar, també, l'aparició de l'Escola pictòrica d'Olot, que suposa l'entroncament de l'art català amb els corrents europeus. Urbanísticament, s'edifiquen nombroses cases al carrer Mulleres i carrer Bisbe Lorenzana, s'aixequen innombrables capelles i es fan els projectes de la plaça de Clarà i el passeig de Barcelona.

## Referències

* 1 2 Text importat de: «L'Auto-Record». Inventari del Patrimoni Arquitectònic de Catalunya. Generalitat de Catalunya. Departament de Cultura. Direcció General del Patrimoni Cultural. Llicència CC-0 [Importat: 23 setembre 2016] (Vegeu l'avís legal per a reutilitzacions).
# El sentit d'un final

El sentit d'un final (The Sense of an Ending) és una pel·lícula britànicoestatunidenca del 2017 de drama misteri, dirigida per Ritesh Batra i escrita per Nick Payne. Està basada en la novel·la de Julian Barnes sobre els misteris del passat i protagonitzada per Jim Broadbent, Charlotte Rampling, Harriet Walter, Billy Howle, Emily Mortimer i Michelle Dockery. Ha estat doblada al català.

## Argument

Tony Webster és un home jubilat i divorciat que porta una vida tranquil·la i solitària. La mare de la Verònica, la seva xicota de la universitat, li deixa en el seu testament un diari que custodiava el seu millor amic. Per recuperar el diari, ara en mans d'una Verònica gran i misteriosa, es veurà obligat a retrobar-se amb el seu passat.

## Repartiment

* Jim Broadbent com Anthony 'Tony' Webster
** Billy Howle com el jove Tony Webster
* Charlotte Rampling com Veronica Ford
** Freya Mavor com la jove Veronica Ford
* Joe Alwyn com Adrian Finn.
* Andrew Buckley com Adrian Jr.
* Peter Wight com Colin Simpson
** Jack Loxton com el jove Colin Simpson
* Hilton McRae com Alex Stuart
** Timothy Innes com el jove Alex Stuart
* Harriet Walter com Margaret, exesposa de Tony
* Emily Mortimer com Sarah Ford, mare de Veronica
* Michelle Dockery com Susie Webster, germana de Tony
* Matthew Goode com Mr. Joe Hunt, professor d'història de Tony
* Edward Holcroft com Jack Ford, germà de Veronica
* James Wilby com David Ford, pare de Veronica

## Referències

* 1 2 TV3. «"El sentit d'un final": quan el que recordem és només la meitat de la història», 06-07-2020. [Consulta: 10 juliol 2020].
* ↑ Bradshaw, Peter «The Sense of an Ending review – an upscale bit of Britfilm hardback cinema» (en anglès). The Guardian, 05-04-2017. ISSN: 0261-3077.
* ↑ Kenny, Glenn «Review: ‘The Sense of an Ending,’ and the Elusiveness of Truth» (en anglès). The New York Times, 09-03-2017. ISSN: 0362-4331.
# Escola Politècnica d'Enginyeria de Gijón

L'Escola Politècnica d'Enginyeria de Gijón és l'escola d'enginyeria de la Universitat d'Oviedo situada a Gijón, Astúries (Espanya).
Aquesta escola és el resultat de la fusió de tres escoles d'enginyeria situades al Campus de Viesques de Gijón duta a terme l'any 2010: l'Escola Universitària d'Enginyeria Tècnica Industrial de Gijón, l'Escola Universitària d'Enginyeria Tècnica Informàtica i Telemàtica de Gijón i l'Escola Politècnica Superior d'Enginyeria de Gijón.
S'hi imparteixen un vintena de titulacions adaptades a l'Espai Europeu d'Ensenyament Superior: L'escola també compta amb un equip de rugbi.

## Referències

* ↑ Montes, Eva «Nacen las facultades de Bolonia» (en castellà). El Comercio, 23 desembre200.
* ↑ Montes, Eva «La Politécnica da vía libre a siete títulos de grado y ocho másteres». El Comercio, 15-07-2009.
* ↑ Montes, Eva «El centro único, a por los mil alumnos de primero». El Comercio, 16-04-2010.
* ↑ Campus Gijon Rugby Arxivat 2010-10-02 a Wayback Machine. (castellà)

## Enllaços externs

* Escola Politècnica d'Enginyeria de Gijón - Lloc web oficial
# Palinur

«Palinur» té aquests significats:
* Palinuro és una ciutat de la Província de Salern, Campània (Itàlia)
* Palinur o Palinurus, en mitologia romana, va ser el timoner del vaixell de l'heroi troià Enees.
* Un palinur és un uns crustaci decàpode pleociemat del gènere Palinurus, dins la família dels palinúrids.
* Un palinur és un crustaci decàpode pleociemat de l'infraordre dels Palinura.
# Lesnogorski

Lesnogorski (en rus: Лесногорский) és un poble (un possiólok) de l'óblast d'Omsk, a Rússia, que en el cens del 2010 tenia 110 habitants. Pertany al districte rural de Mariànovka.

## Referències

* ↑ Почвенная карта России
* ↑ Топографическая карта Омской области
# Pardeeville

Pardeeville és una població dels Estats Units a l'estat de Wisconsin. Segons el cens del 2000 tenia 1.982 habitants.

## Demografia

Segons el cens del 2000, Pardeeville tenia 1.982 habitants, 825 habitatges, i 515 famílies. La densitat de població era de 378,8 habitants per km².
Dels 825 habitatges en un 32,8% hi vivien nens de menys de 18 anys, en un 48,8% hi vivien parelles casades, en un 10,4% dones solteres, i en un 37,5% no eren unitats familiars. En el 30,4% dels habitatges hi vivien persones soles el 13,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 2,99.
Per edats la població es repartia de la següent manera: un 26,7% tenia menys de 18 anys, un 8,1% entre 18 i 24, un 30,7% entre 25 i 44, un 18,8% de 45 a 60 i un 15,6% 65 anys o més.
L'edat mediana era de 36 anys. Per cada 100 dones de 18 o més anys hi havia 90,1 homes.
La renda mediana per habitatge era de 40.139 $ i la renda mediana per família de 45.700 $. Els homes tenien una renda mediana de 32.250 $ mentre que les dones 23.702 $. La renda per capita de la població era de 21.365 $. Aproximadament el 2,5% de les famílies i el 3,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Pardeeville» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Pardeeville». American Fact Finder. Oficina del Cens dels Estats Units, 12-01-2010.
# Orendain

Orendain és un municipi de Guipúscoa, de la comarca del Tolosaldea.

## Etimologia

Segons filòlegs com Julio Caro Baroja o L. M. Mujika els topònims bascos que acaben en la terminació -ain són en la seva major part fruit de l'evolució del sufix llatí -anum. En origen aquest sufix -anum solia anar unit a un nom propi i indicava una propietat de caràcter rústic. En el cas de Orendain, aquests filòlegs remenaven la possibilitat que aquest nom fos Aurentius. Aquesta hipòtesi filològica remuntaria l'origen de la població de Orendáin a l'època romana. A Navarra existeix una barriada anomenada Orendain en el municipi de Girgillano. Històricament el nom del municipi s'ha escrit com Orendain, però en 1988 quan el municipi va recuperar la seva independència es va inscriure sota el nom de Orendain.

## Geografia

Orendain es troba en la zona centre-sud de la província de Guipúscoa. El poble se situa en un altell que forma part dels últims estreps de la Serra d'Aralar i que domina la vall del riu Oria a 329 metres d'altitud. A est i oest dues valls limiten el municipi, fent els rierols d'Ibiur i Amézqueta respectivament, de límits municipals. Gairebé tot el municipi es troba cobert de prats i cultius de tipus atlàntic, a més de plantacions de coníferes. En algunes zones es conserven retalls de bosc mixt atlàntic.
# L'Aurora

L'Aurora (en francès L'Aurore) és un quadre del pintor academicista francès William-Adolphe Bouguereau, que fou realitzat l'any 1881. Pintat a l'oli, es troba al Birmingham Museum of Art de Birmingham, Alabama, Estats Units.

## El tema

L'autor, prolix en obres de temàtica mitològica, representa en aquest cas la divinitat celeste Eos, personificació de l'aurora, que dona nom al quadre. Eos forma, conjuntament amb Hèlios i Selene (el sol i la lluna) una tríada de germans fills de titans associats a les divinitats celestes dels grecs. Era mare dels vents Zèfir, Bòreas i Notos i la seva funció, segons Homer, era obrir les portes del cel al sol per a la seva sortida cada matí. Precedint Hèlios en el seu carro, espanta la nit i permet l'alba quotidiana.
Els atributs de la deessa solen ser el carro que ella mateixa condueix i el seu peple o fi mantell amb què s'embolica. És molt representada en ceràmica portant o plorant la mort del seu fill Mèmnon davant les muralles de Troia en el seu enfrontament contra Aquil·les.
Rodin i Matisse van afaiçonar escultures amb temàtica sobre la deessa, mentre que Annibale Carracci i François Boucher la van pintar en el seu episodi amb Cèfal.

## Descripció de l'obra

Com tants artistes precedents i contemporanis, Bouguereau fa servir el tema com a excusa per representar a la deessa sensual i seminua, amb el seu mantell lleuger al voltant del seu cos, besant i donant vida a les flors després de la freda nit, que s'intueix als seus peus.

## Vegeu també

* Pintura del Realisme

## Referències

* ↑ V. V. A. A.. Mitología clásica e iconografía cristiana, pág. 87. R. Areces, 2010. ISBN 978-84-8004-942-9.
* ↑ Martín, René. Diccionario de Mitología Clásica. Espasa Calpe, 2004. ISBN 84-670-1536-5.

## Enllaços externs

* «William-Adolphe Bouguereau al Web Museum» (en anglès).
# El segon ha de morir

El segon ha de morir (títol original: Second To Die) és una pel·lícula estatunidenca dirigida per Brad Marlowe l'any 2000, amb un guió amb alguns girs imprevistos. Ha estat doblada al català

## Argument

Sara Morgan, el marit del qual sembla haver-se volatilitzat en l'explosió del seu avió, pensava poder aprofitar la seva assegurança de vida... però és un error.

## Repartiment

* Erika Eleniak: Sara Morgan Bratchett Scucello
* Jerry Kroll: Raymond 'Scooch' Scucello
* Colleen Camp: Cynthia
* Kimberly Rowe: Amber
* John Wesley Shipp: Jim Bratchett
* Jf Pryor: Zed
* Amy Beth Reece: Detectiu McCoury
* Paul Winfield: Detectiu Grady
* Margaret Avery: agent d'assegurances
* Jackie O'Brien: Thelma
* Brooke Davis: Nikki Bratchett
* Rebecca Reese: Jasmine
* Marshall R. Teague: Capità Burris

## Referències

* ↑ «El segon ha de morir». Esadir.
* ↑ «Second to Die» (en anglès). [Consulta: 30 setembre 2018].
# Escola Popular de Guerra

L'Escola Popular de Guerra de Catalunya va ser un centre de formació militar creat per la Generalitat de Catalunya el 3 de setembre de 1936 amb l'objectiu de formar futurs instructors de guerra.
El bàndol republicà no tenia gaires comandaments intermedis, ja que molts dels tinents i capitans de l'exèrcit espanyol s'havien sublevat amb el bàndol nacional liderat per Franco. Les derrotes en diverses batalles van fer créixer la necessitat d'una formació formal en àmbit militar. Va funcionar entre 1936 i el maig de 1937, quan el Govern de la República la va absorbir dins de la seva estructura.

## Referències

* ↑ Berger, Gonzalo, 1977-. Les milícies antifeixistes de Catalunya : voluntaris per la llibertat. Vic: Eumo, 2018, p. 25. ISBN 9788497666404.
* ↑ Riart i Jou, Francesc,. Soldats, guerrers i combatents dels Països Catalans. Barcelona: Rafael Dalmau, Editor, p. 400. ISBN 9788423207886.
* ↑ Solé i Sabaté, Josep Maria «Què era l'Escola Popular de Guerra?». Sàpiens, 142, 01-05-2014, pàg. 4 [Consulta: 31 maig 2014].
* ↑ Sales, Joan, 1912-1983.. Cartes de la guerra. 2. ed. Barcelona: Club Editor, 2003. ISBN 8473291050.
# Bogoliúbovka (Omsk)

* Per a altres significats, vegeu «Bogoliúbovka».
Bogoliúbovka (en rus: Боголюбовка) és un poble de l'óblast d'Omsk, a Rússia, que en el cens del 2010 tenia 1.079 habitants. Pertany al districte rural de Mariànovka.

## Referències

* ↑ Почвенная карта России
* ↑ Топографическая карта Омской области
# Palinuroïdeus

Els palinuroïdeus (Palinuroidea) són una antiga superfamília de crustacis decàpodes de l'abandonat l'infraordre Palinura. Els representants més coneguts són les llagostes (palinúrids) i les cigales (escil·làrids).

## Sistemàtica

La superfamília Palinuroidea (Latreille, 1802) es dividia en 3 famílies:
   * Els palinúrids (Palinuridae) Latreille, 1802
   * Els escil·làrids (Scyllaridae) Latreille, 1825
   * Els sinàxids (Synaxidae) Bate, 1881
A la zona dels Països Catalans només es troben exemplars de les famílies dels palinúrids i dels escil·làrids.

## Referències

* ↑ «WoRMS - World Register of Marine Species - Palinura». [Consulta: 16 setembre 2021].
* ↑ ITIS: Palinura
* ↑ Història Natural dels Països Catalans. Enciclopèdia Catalana. Vol 9, "Artròpodes I", pp. 350.
# Laytonsville

Laytonsville és una població dels Estats Units a l'estat de Maryland. Segons el cens del 2000 tenia 277 habitants.

## Demografia

Segons el cens del 2000, Laytonsville tenia 277 habitants, 103 habitatges, i 77 famílies. La densitat de població era de 109,1 habitants per km².
Dels 103 habitatges en un 39,8% hi vivien nens de menys de 18 anys, en un 64,1% hi vivien parelles casades, en un 5,8% dones solteres, i en un 25,2% no eren unitats familiars. En el 22,3% dels habitatges hi vivien persones soles el 4,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,69 i el nombre mitjà de persones que vivien en cada família era de 3,17.
Per edats la població es repartia de la següent manera: un 26,4% tenia menys de 18 anys, un 7,2% entre 18 i 24, un 27,4% entre 25 i 44, un 28,9% de 45 a 60 i un 10,1% 65 anys o més.
L'edat mediana era de 39 anys. Per cada 100 dones de 18 o més anys hi havia 98,1 homes.
La renda mediana per habitatge era de 75.000 $ i la renda mediana per família de 83.261 $. Els homes tenien una renda mediana de 57.500 $ mentre que les dones 38.750 $. La renda per capita de la població era de 30.681 $. Cap de les famílies i el 0,7% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Laytonsville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Laytonsville». American Fact Finder. Oficina del Cens dels Estats Units, 12-01-2010.
# Pardinella

Pardinella és un poble del terme de Beranui, que està situat en una solana del marge esquerre del curs mitjà del riu Isàvena (Vall de l'Isàvena), a la serra de Sis de la Baixa Ribagorça de l'Aragó; i a una altitud de 925 metres sobre el nivell del mar.
L'any 2008 Pardinella va entrar en el programa de sanejament de les aigües del Pirineu que se sumava al Pla Especial de Depuració d'Aragó.

## Dades de població

L'any 1980 havia 36 habitants; en 1991, 23 i en 2010 19 habitants. Actualment la seua població és de 22 habitants.

## Arquitectura

Té una ermita d'una sola nau, amb absis semicircular bastit amb carreuons. A l'interior, la capçalera és un semicilindre emblanquinat.
Depèn de l'església de Beranui el seu temple de Sant Pere.

## Imatges

* Mulla de Pardinella, Riu Isàvena
* Casa de Pardinella, Ribagorça
* Serra de Sis, Prepirineus aragonesos

## Referències

* 1 2 «Pardinella». Gran Enciclopèdia Catalana. Barcelona: Grup Enciclopèdia Catalana.
* ↑ «Pardinella». Gran Enciclopèdia Catalana. Barcelona: Grup Enciclopèdia Catalana.
* ↑ «Pardinella». Gran Enciclopèdia Catalana. Barcelona: Grup Enciclopèdia Catalana.
* ↑ «Pardinella». Gran Enciclopèdia Catalana. Barcelona: Grup Enciclopèdia Catalana.
* ↑ elperiodicodearagon, Programa de sanejament de les aigües del Pirineu
* ↑ «Gran Enciclopèdia d'Aragó, Pardinella». Arxivat de l'original el 2016-03-03. [Consulta: 18 setembre 2015].
* ↑ «Portal romànic de l'Aragó: Pardinella». Arxivat de l'original el 2016-03-04. [Consulta: 22 setembre 2015].
# Paleta (ofici)

Un paleta és una persona amb coneixements professionals i d'experiència que es dedica com a ofici a la construcció, reforma, renovació i reparació d'edificis, tant habitatges com industrials. De vegades, per acurtar mots, hom anomena també «paleta» a qui en realitat és el mestre de paleta (també mestre de cases o mestre d'obra, picapedrer a les Balears, peirer en rossellonès), que és qui dirigeix els paletes i els manobres, de vegades sota la direcció d'un aparellador o d'altres no, segons el tipus d'obra.
L'ofici de paleta existeix des de temps immemorials, ja que va aparèixer amb la necessitat de construir-se habitatges i, amb ella, l'especialització de persones a saber escollir, utilitzar, i de vegades crear els diferents elements de construcció per a compondre, de manera més pràctica o més artística, un porxo, una xemeneia, una habitació, un pis més en una casa, un monument o qualsevol altra obra de construcció. El paleta ha de dominar l'ús dels diferents materials de construcció, que segons la cultura de cada indret pot ser totxana, pedra, llicorella, calç, fusta, palla, fang, rajola, metall, formigó, ciment, etc.
El patró dels paletes és sant Antoni de Pàdua, el 13 de juny, i celebrat el primer dilluns després d'aquest dia. A més de misses i trobades, amb motiu d'aquest dia se celebren concursos de paletes, com per exemple el Concurs de Paletes del Pla de l'Estany a Banyoles, el Concurs Intercomarcal de Paletes al Vendrell, cada tres anys, i el Concurs de Paletes de la Província de Tarragona.

## Paletes

Alguns paletes han estat protagonistes reals o ficticis de narracions literàries, fotogràfiques o cinematogràfiques. N'és un exemple Cipriano Mera, protagonista del documental de dues hores Vivir de pie: las guerra de Cipriano Mera.

## Referències

* ↑ Mestre de paleta GEC
* ↑ "Vivir de pie: las guerra de Cipriano Mera", dirigit per Valentí Figueres. Documental. Espanya, 2009, Durada: 123 minuts. (castellà)

## Vegeu també

* paleta d'obrar
* plana (eina)
* morter
* argamassa
* ciment
* guix
* calç
Viccionari